กลุ่มพลังงานหนุน SET ปิดเช้าพุ่ง 12 จุด ทะลุ 1,360! มูลค่าซื้อขายหนาแน่น 3.39 หมื่นลบ.
กลุ่มพลังงานหนุน SET ปิดเช้าพุ่ง 12 จุด ทะลุ 1,360! มูลค่าซื้อขายหนาแน่น 3.39 หมื่นลบ. โดยดัชนีช่วงเช้าปิดที่ระดับ 1,364.52 จุด เพิ่มขึ้น 12.15 จุด หรือ 0.90% มูลค่าการซื้อขาย 3.39 หมื่นล้านบาท
2 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,364.52 จุด เพิ่มขึ้น 12.15 จุด หรือ 0.90% มูลค่าการซื้อขาย 3.39 หมื่นล้านบาท 
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นทิศทางเดียวกับตลาดหุ้นภูมิภาคที่เคลื่อนไหวในแดนบวกเกือบทุกตลาด ยกเว้นตลาดหุ้นจีนติดลบเล็กน้อย โดยตลาดบ้านเราได้รับแรงเก็งกำไรหุ้นกลุ่มโรงไฟฟ้า และการท่องเที่ยว โดยเฉพาะ AOT จากเก็งรับผลดีวันหยุดชดเชยช่วงสงกรานต์ช่วงเดือน ก.ค.นี้ จะช่วยหนุนท่องเที่ยวในประเทศกระตุ้นเศรษฐกิจ ส่วนท่องเที่ยวระหว่างประเทศก็อาจเริ่มในเดือน ก.ค.บางประเทศ
อย่างไรก็ดี ยังต้องติดตามสถานการณ์ความตึงเครียดหว่างสหรัฐฯ และจีนว่าจะมีการตอบโต้กันอย่างไร หลังจากที่จีนได้ระงับการนำเข้าถั่วเหลืองจากสหรัฐฯ และติดตามการประชุมโอเปก พลัส ที่คาดว่าจะยืดระยะเวลาลดกำลังการผลิตน้ำมันออกไปอีก 1 เดือน ส่งผลให้ราคาน้ำมันขยับขึ้นได้เล็กน้อย รวมถึงติดตามตัวเลขการจ้างภาคเอกชนของสหรัฐฯในวันพุธนี้ และตัวเลขการจ้างงานนอกภาคเกษตรของสหรัฐฯในวันศุกร์นี้ หลังจากที่สหรัฐฯคลายล็อกดาวน์ในเดือนพ.ค.แล้วตัวเลขจะดีขึ้นหรือไม่
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯยังมีโอกาสยืนในแดนบวกได้ พร้อมให้แนวรับ 1,350 จุด ส่วนแนวต้าน 1,365 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT     มูลค่าการซื้อขาย  3,279.39 ล้านบาท  ปิดที่   64.00 บาท เพิ่มขึ้น  2.25 บาท
KTC     มูลค่าการซื้อขาย  2,460.73 ล้านบาท  ปิดที่   36.00 บาท ลดลง   1.00 บาท
KBANK   มูลค่าการซื้อขาย  1,267.99 ล้านบาท  ปิดที่   99.75 บาท เพิ่มขึ้น  2.00 บาท
GPSC    มูลค่าการซื้อขาย  1,243.86 ล้านบาท  ปิดที่   79.00 บาท เพิ่มขึ้น  2.25 บาท
BTS     มูลค่าการซื้อขาย  1,109.69 ล้านบาท  ปิดที่   11.90 บาท ลดลง   0.20 บาท